cyanic-selkie/wikianc huggingface dataset:
Andrée & Rosenqvist
Ensimmäinen maailmansota
Vaikka Andrée & Rosenqvist ei rakentanutkaan höyrykoneita, siltä tilattiin kahdeksan höyrykaateria, jotka oli määrä toimittaa seuraavan vuoden huhti-kesäkuuhun välissä. Alukset valmistettiin lopulta moottoreineen alihankintana viereisellä Crichtonin telakalla. Venäjän laivaston suurin, yhteensä 24 18-metristä kaateria kattanut tilaus tuli mahdollisesti vuoden 1916 alkupuolella. Laivoja ei kuitenkaan ehditty luovuttaa ennen helmikuun vallankumousta. Andrée & Rosenqvist sai todennäköisesti vain ensimmäisen maksuerän laivoista. Vuonna 1918 hiljakkoin itsenäistyneen Suomen hallitus otti haltuunsa Suomen alueella olevat Venäjän laivaston alukset, joihin kuului 70 eri kokoista kaateria, joista 20 luovutettiin edelleen Neuvosto-Venäjälle Tarton rauhansopimuksen perusteella. Yritys sai mahdollisesti vain 250 000 markan suuruisen korvauksen Suomen valtiolta Venäjän laivaston tilaamista aluksista. Viimeiset Venäjän-kaupat olivat käydä kohtalokkaiksi, mutta yritys toipui pian tappioista. Venäjän laivastolle luovutettujen alusten kokonaismäärä ei ole tiedossa.
Gustaf Allan Rosenqvist lähti yrityksen palveluksesta vuonna 1918, minkä jälkeen hän osti Oy Arwidson & Co.:n Helsingissä. Hänen tilalleen kaupalliseksi johtajaksi nimitettiin Erik W. Ingman. Uittamon verstas myytiin Turun naulatehtaalle vuonna 1920.
pienoiskuva|Androksen verstaat Aurajoelta katsottuna 1920-luvulla. pienoiskuva|Yksisylinterinen Andros K10 -moottori.
Kulta-aika
Vuonna 1919 Suomessa astui voimaan kieltolaki, mikä johti laajamittaiseen alkoholin salakuljetukseen Virosta, Ruotsista, Puolasta ja muista maista, ja sitä kautta kasvoi myös kysyntä nopeista, korkealaatuisista veneistä – juuri sellaisista mitä Andrée ja Rosenqvist valmisti. Yrityksen tilauskirjoista löytyy tunnettujen salakuljettajien nimiä, kuten Algoth Niska. Asiakkaana oli myös Tullilaitos, joka osti vastaavasti useita pikaveneitä.
Yritys esitteli vuonna 1919 uuden moottorimalliston, ja vuonna 1920 yritys myi seitsemän jahtia ja 27 moottorivenettä. Jahtien voimanlähteinä oli raskaat Andros T -moottorit, joiden kierrosluku oli 450 r/min. Pienemmissä veneissä oli Andros L -moottorit, joiden kierrosalue oli 800–1200 r/min. Veneverstaan puolella työskenteli sata työntekijää ja moottoritehtaalla saman verran.
Pikaveneiden valmistus alkoi vähetä asteittain vuodesta 1923 alkaen. Vuonna 1926 voimaan astuneessa laissa yksityisessä omistuksessa olevien moottoriveneiden huippunopeus rajoitettiin 12 solmuun; nopeamman veneen omistamiseen tarvittiin erikoislupa. Tämän seurauksena pikaveneiden tilaukset tyrehtyivät lähes täysin. Kieltolaki purettiin vuonna 1932.
Vuosina 1925–1927 yritys sai merkittäviä tilauksia Neuvostoliitosta Andros T -moottoreista. Moottoreita ei käytetty pelkästään veneiden voimanlähteinä, vaan niitä sovellettiin myös pumppuihin, kompressoreihin, generaattoreihin, vetureihin ja lauttoihin.
1930-luku
Uusi Andros-moottorisarja esiteltiin pian 1930-luvun laman syvimmän pohjan jälkeen. Moottorien teho oli 10–60 hv kierrosnopeudella 1000 r/min. Mallisto käsitti 1-, 2-, 3-, 4- ja 6-sylinteriset vaihtoehdot. Suosituimpia näistä olivat yksi- ja kaksisylinteriset Andros L -moottorit. Vuonna 1935 valikoimaan kuului kymmenen moottorivaihtoehtoa.
Carl Andréen pojasta Åke Andréesta tuli yrityksen pääjohtaja vuonna 1931. Carl Andrée kuoli jo seuraavana vuonna 59 vuoden iässä. Kaupallinen johtaja Erik W. Ingman osti puolet Carl Andréelta jääneistä osakkeista. Vuoden 1934 alusta yrityksen viralliseksi nimeksi tuli Ab Andros Oy. Åke Andrée myi 800 omistamistaan 1 367 osakkeesta Wiklundin suvulle vuosina 1936–1938 ja menetti samalla enemmistöosuutensa yrityksessä.
Androksen naapureina oli kaksi telakkaa, joista Crichton sijaitsi joen vastakkaisella puolella ja Vulcan Androksesta katsottuna viereisellä tontilla. Telakat yhdistyivät 1920-luvulla Crichton-Vulcaniksi, joka kasvoi samalla voimakkaasti. Eräs telakan investoinneista oli joen rantaan, Korppolaismäen juureen vuosina 1934–1936 rakennettu kuivatelakka, jonka jälkeen Andros jäi telakkajätin ympäröimäksi. Andros myönsi Crichton-Vulcanille kulkuoikeuden tonttinsa läpi kuivatelakalle. Vuonna 1935 Crichton-Vulcanista tuli osa Wärtsilä-yhtymää, joka pian ilmaisi kiinnostuksensa Androksen tonttiin. Androksen pääomistajat ja Wärtsilä pääsivät yhteisymmärrykseen kaupan ehdoista ja Andros siirtyi Wärtsilän omistukseen 1. syyskuuta 1939, samana päivänä kun toinen maailmansota puhkesi. Saman vuoden lopulla Androksen liiketoiminta lopetettiin ja se yhdistettiin osaksi Wärtsilä Crichton-Vulcania.
Myöhemmät vaiheet
Vuoteen 1939 mennessä Andros oli valmistanut 3 800 moottoria. Wärtsilä Crichton-Vulcan jatkoi moottorien valmistusta varastoon jääneistä osista, ja viimeinen moottori, sarjanumeroltaan 4 409, valmistui 1958. Useat moottorit päätyivät Neuvostoliiton vientiin rakennettujen laivojen pelastusveneiden voimanlähteiksi. Androksen rakennukset säilyivät käytössä siihen asti kunnes ne purettiin 1960-luvulla. Samalle paikalle kohosi myöhemmin Wärtsilän dieselmoottoritehdas.
Säilyneiden Andros-veneiden määrä on joitakin kymmeniä.
Tourette’s
tourette’s on yhdysvaltalaisen grunge-yhtye Nirvanan vuonna 1993 julkaistun In Utero -albumin 11. raita.
Historia
”tourette’s”-kappaleen sanoitti Nirvanan laulaja/kitaristi Kurt Cobain vuonna 1992. Nirvana esitti kappaleen ensimmäisen kerran elokuussa vuonna 1992 Reading festivaaleilla Readingissä, Englannissa ja Cobain esitteli sen nimellä ”The Eagle Has Landed”. Se julkaistiin vuonna 1996 yhtyeen From the Muddy Banks of the Wishkah -live-kokoelma-albumilla.
Jack Endino nauhoitti Seattlessa ”tourette’s”:n ensimmäisen kerran studiossa lokakuussa vuonna 1992. Steve Albini äänitti myöhemmin kappaleen Minnesotassa In Utero -albumille helmikuussa vuonna 1993.
Mothers in Business
Mothers in Business MiB ry (MiB) on vuonna 2014 perustettu urasuuntautuneiden äitien verkosto, jonka toiminta on tarkoitettu kaikenikäisten lasten äideille. MiB edistää jäsentensä asemaa työelämässä ja yhteiskunnassa.
Mothers in Business ry on SOSTEn jäsenjärjestö.
Historia
Tarpeen urasuuntautuneiden äitien verkostolle huomasi vuonna 2014 viiden espoolaisnaisen porukka. He toivoivat löytävänsä äideille suunnattua toimintaa, joka ei pyörisi pelkästään lasten ympärillä. Syntyi Mothers in Business -verkosto, josta tuli virallinen yhdistys toukokuussa 2015. Toiminta kasvoi nopeasti. Vuonna 2017 yhdistyksellä oli n. 2000 jäsentä ja toimintaa seitsemällä paikkakunnalla. Vuonna 2020 jäseniä on n. 4500 ja toimintaa yli kymmenellä paikkakunnalla.
Toiminta
MiB järjestää ammatilliseen kehittymiseen ja verkostoitumiseen keskittyviä tapahtumia. Yleisiä tapahtumatyyppejä ovat yritysvierailut, asiantuntijaluennot, lukupiirit ja verkostoitumistilaisuudet. Lähtökohtana on, että tilaisuuksiin voi osallistua lapsen kanssa. Yhdistyksen tapahtumia järjestetään ympäri Suomea kymmenen eri paikallisjaoston voimin. Jaostoja toimii Helsingissä, Päijät-Hämeen alueella, Jyväskylässä, Kuopiossa, Kymenlaaksossa, Oulussa, Rovaniemellä, Tampereella, Turussa sekä Vaasassa.
Yhdistys on myös aktiivinen yhteiskunnallinen vaikuttaja. Sen tavoitteena on tehdä suomalaisesta yhteiskunnasta perheystävällisempi ja työelämästä tasa-arvoisempi. MiB on ottanut kantaa työelämän joustojen, laadukkaan varhaiskasvatuksen sekä myönteisemmän perheisiin liittyvän keskustelukulttuurin puolesta. Yhdistyksellä on oma 9+9 -perhevapaasuunnitelma, jossa tuetut perhevapaat jakaantuvat tasan vanhempien kesken. Yhdistys on kartoittanut jäsentensä kokemaa raskaussyrjintää: viidennes yhdistyksen jäsenkyselyyn vastanneista kertoi kokeneensa perhetilanteeseen liittyvää syrjintää.
Volvo
Volvo Group (virallisesti Aktiebolaget Volvo, lyhenne AB Volvo) on ruotsalainen kuorma- ja linja-autojen, maanrakennuskoneiden ja merimoottoreiden valmistaja. Se perustettiin Göteborgissa, Ruotsissa vuonna 1927.
Vuonna 1924 SKF:n myyntipäällikkö Assar Gabrielsson ja insinööri Gustav Larson päättivät aloittaa ruotsalaisen auton rakentamisen. Heidän visionsa oli rakentaa autoja jotka sietäisivät sekä kylmyyden että ankarat maanteiden olosuhteet.
Historia
1927 Volvon perustivat Assar Gabrielsson ja Gustaf Larsson, jotka päättivät valmistaa turvallisia ja korkealaatuisia ajoneuvoja. Ensimmäinen henkilöauto valmistettiin Göteborgissa ja seuraavana vuonna ensimmäinen kuorma-auto, josta tuli välittömästi menestys. Seuraavina vuosikymmeninä Volvo kasvoi yhtymäksi ja useita toiminta-alueita perustettiin: auto-, meri- ja teollisuusmoottoreiden valmistus, linja-autot, maansiirtokoneet ja lentokoneteollisuuden komponentit.
Ennen toista maailmansotaa esitellyt Volvon mallit pysyivät tuotannossa sota-ajan yli. Vuosina 1950 ja 1951 Volvo esitteli uuden raskaan kuorma-automalliston, johon kuuluivat Titan ja sen "pikkuveli" Viking. Titan oli tehokas jo alun perin, mutta vuodesta 1954 lähtien siihen oli saatavissa turboahdettu moottori. Turbolla tavoiteltiin suurempaa tehoa ja varsinkin vääntöä kasvattamatta moottorin painoa. Kuitenkin Keski-Euroopassa turbotekniikkaan suhtauduttiin pitkään ennakkoluuloisesti. Raskaiden kuorma-autojen rinnalla Volvo valmisti jakelukäyttöä ja muuta kevyempää ajoa varten Snabbe-, Trygge- ja Starke-malleja. Vuonna 1965 Volvo uudisti koko kuorma-automallistonsa, jolloin Titan ja Viking korvattiin 86- ja 88-malleilla. Nokattomasta F88-mallista, jota suomalaiset automiehet kutsuivat "kasipariksi", tuli Volvon menestystuote, jota valmistettiin siihenastinen ennätysmäärä.
1950-luvun alussa Volvo ja brittilainen Leyland toivat kumpikin markkinoille oman linja-auton alustansa, jossa moottori oli sijoitettu makaamaan keskelle autoa, matkustamon lattian alle. Tekniset ongelmat hidastivat tämän linja-autotyypin yleistymistä, mutta vuonna 1966 esitelty Volvon B58-alusta oli kypsä tuote. Tästä alustasta ja sen seuraajaksi 1980-luvun taitteessa tulleesta B10M-mallista tuli maailmanlaajuisesti yksi kaikkien aikojen eniten käytetyistä linja-automalleista, ja sen suosio kesti 2000-luvun taitteeseen saakka, jolloin se joutui väistymään takamoottoristen linja-autojen tieltä. Keskimoottoristen linja-auton alustojen rinnalla Volvo valmisti etumoottorisia alustoja Pohjoismaiden markkinoille 1980-luvun puoliväliin saakka, kehitysmaita varten vielä muutamia vuosia pidempään. Takamoottorisia linja-autoja Volvo alkoi tehdä 1970-luvun alussa.
1940-luvulla esitelty Volvon PV-henkilöautomallisto oli pitkäikäinen; sen viimeistä versiota PV 544 ja siihen perustunutta pakettiautomallia Duett tehtiin vuoteen 1965 saakka. Vuonna 1956 markkinoille tuli 121/122-mallisto (Amazon), joka oli tuotannossa 1970-luvun taitteen yli. Vuonna 1966 Volvo esitteli 140-sarjan, jonka seuraajaksi tuli 240-sarja vuonna 1975. 240-sarja pysyi tuotannossa vuoteen 1993 saakka. Näiden rinnalla valmistettiin ylellisempää 160/260-sarjaa, jonka korvasi 740/760-sarja vuonna 1982. Vuonna 1973 Volvo osti kolmanneksen alankomaalaisen DAFin henkilöautotuotannosta, ja vuodesta 1976 lähtien DAF-henkilöautot myytiin Volvo-nimisinä. Näiden rinnalle ja myöhemmin seuraajaksi tuli 340/360-sarja, jota valmistettiin vuoteen 1991 saakka. Volvon henkilöautotuotanto myytiin yhdysvaltalaiselle Ford Motor Companylle vuonna 1999. Ensimmäinen etuvetoinen Volvo-henkilöauto oli vuonna 1986 esitelty urheilumalli 480 ES.
Volvo päätti 6. syyskuuta 1993 yhdistyä Renaultin kanssa. Fuusio ei kuitenkaan toteutunut, minkä jälkeen Volvon hallituksen puheenjohtaja Pehr G. Gyllenhammar erosi 2. joulukuuta 1993. Gyllenhammar oli neuvotellut Renaultin johtajan Louis Schweitzerin kanssa kolme vuotta yhdistymisestä. Osa osakkeenomistajista vastusti kuitenkin suunnitelmaa. Lisäksi monet Volvon johtajista eivät olleet tyytyväisiä jo olemassa olevaan strategiseen kumppanuuteen Renaultin kanssa. Kun Volvon toimitusjohtaja Soren Gyll kuuli johdon vastustuksesta, hän ilmoitti asiasta Gyllenhammarille, joka veti fuusioehdotuksensa pois ja erosi.
Ford Motor Company hankki Volvon henkilöautovalmistuksen omistukseensa vuonna 1999 ja myi sen vuonna 2010 kiinalaiselle Zhejiang Geelylle.
Volvo Group alkoi vuosituhannen vaihteessa laajentua yritysostoin. Vuonna 2001 se osti Renault Trucksin ja Mack Trucksin, vuonna 2007 Nissan Dieselin (nykyinen nimi UD Trucks) sekä kiinalaisen maansiirtokoneiden valmistajan nimeltä Lingong. Vuonna 2008 oli vuorossa yhteisten liiketoimintojen perustaminen intialaisen Eicher Motorsin kanssa. Lentokoneteollisuuden komponentteja valmistavan Volvo Aeron yhtiö myi 2012 englantilaiselle GKN:lle.
Aymeric Laporte
Aymeric Laporte (s. 27. toukokuuta 1994 Agen) on ranskalais-espanjalainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Manchester Cityä.
Volvo
Historia
Tammikuussa 2015 uutisoitiin Kiinan suurimman kuorma-autovalmistajan Dongfengin hankkineen 45 prosenttia Volvon osakekannasta.
Aymeric Laporte
Seurajoukkueura
Laporte syntyi Lot-et-Garonnen Agenissa ja aloitti jalkapalloilun viisivuotiaana paikalliseura SU Agenissa. 12-vuotiaana hän alkoi käydä Miramont-de-Guyennessa urheilukoulua (sport-étude), mutta jatkoi jalkapalloilua Agenissa viikonloppuisin.
Volvo
Tavaramerkki
Volvo Trademark Holding AB on tasapuolikkain Aktiebolaget Volvon ja Volvo Car Corporationin omistama.
Aymeric Laporte
Seurajoukkueura
Helmikuussa 2009 espanjalais-baskilaisseura Athletic Bilbaon kykyjenetsijät havaitsivat Laporten Akvitanian ja Biskajan aluejoukkueiden välisessä ottelussa. Seura teki Laportelle tarjouksen, jonka hän otti vastaan, mutta koska Euroopan jalkapalloliiton säännöt kieltävät alle 16-vuotiaiden ulkomaalaispelaajien värväyksen, hän pelasi kauden 2009–2010 Athleticin ranskalaisen yhteistyöseuran Aviron Bayonnaisin junioreissa. Avironin kotipaikka on Pyrénées-Atlantiquesin Bayonne, joka on osa Ranskan Baskimaata.
Volvo
Tavaramerkki
AB Volvon pääasiallinen toiminta on omistaa, ylläpitää, suojella ja varjella Volvon tavaramerkkejä (mukaan lukien Volvo, Volvo Aero ja Volvo Penta niiden omistajien puolesta) ja valtuuttaa näitä oikeuksia omistajille.
Aymeric Laporte
Seurajoukkueura
Laporte siirtyi Athleticin organisaatioon pysyvästi vuonna 2010. Hän pelasi kauden 2010–2011 Athleticin junioreissa ja kauden 2011–2012 Espanjan neljänneksi korkeimmalla sarjatasolla Tercera Divisiónissa yhteistyöseura Basconian joukkueessa.
Volvo
Volvo Suomessa
Volvo-autojen tuonti Suomeen alkoi jo vuonna 1928. Yhtiö perusti maahantuontia varten Helsinkiin tytäryhtiön, Oy Volvo-Auto Ab:n. Tämän yrityksen päätoimipaikka oli vuosikymmenien ajan Vallilan kaupunginosassa, Sturenkadun varrelle vuonna 1939 valmistuneessa autotalossa. Volvo-autojen luovutushuollot tehtiin vuodesta 1964 Helsingin Hernesaaressa, josta nämä toiminnot muuttivat vuonna 1974 Vantaan Kaivokselaan, jossa oli jo vuodesta 1971 toiminut raskaan kaluston huoltokorjaamo. Volvo-Auton uusi pääkonttori vihittiin käyttöön Kaivokselassa vuonna 1981. Vuodesta 2016 päätoimipaikka on ollut Vantaan Viinikkalassa.
Aymeric Laporte
Seurajoukkueura
Kauden 2012–2013 Laporte aloitti kolmanneksi korkeimmalla sarjatasolla Segunda División B:ssä pelanneessa Athleticin B-joukkueessa. Seuran edustusjoukkueessa hän debytoi 28. marraskuuta 2012 Eurooppa-liigan ottelussa Hapoel Kiryat Shmonaa vastaan ja Espanjan korkeimmalla sarjatasolla Primera Divisiónissa 9. joulukuuta 2012 ottelussa Celtaa vastaan. Myöhemmin joulukuussa 2012 hänet nostettiin vakituisesti Athleticin edustusjoukkueeseen, ja tammikuussa 2013 hän teki seuran kanssa vuoteen 2016 ulottuneen jatkosopimuksen, jossa oli 27,5 miljoonan euron purkupykälä. Laporte oli Bixente Lizarazun jälkeen vasta Athleticin toinen ranskalaispelaaja.
Volvo
Volvo Suomessa
Volvo-Auto alkoi vuonna 1932 julkaista omaa asiakaslehteä, jonka nimeksi otettiin Volvo-viesti.
Aymeric Laporte
Seurajoukkueura
Laporte pelasi Athleticissa kaikkiaan 161 Espanjan pääsarjaottelua, joissa teki seitsemän maalia. Kaudella 2014−2015 hän pelasi Mestarien liigassa viisi ottelua ja lisäksi kaksi karsintakierroksen ottelua. Hän oli voittamassa Supercopa de Españaa elokuussa 2015.
Volvo
Volvo Suomessa
Volvo raivasi 1930-luvun aikana nopeasti tiensä Suomen yleisimmäksi linja-automerkiksi, ja samalla se sai hyvän maineen Suomen oloihin sopivana yleiskuorma-autona. Vuonna 1939 Volvo oli eniten rekisteröity linja-automerkki, ja yhdessä Chevroletin ja REOn kanssa se muodosti kaksi kolmannesta Suomen koko linja-autokannasta. Samana vuonna Volvo oli Suomen kolmanneksi yleisin kuorma-automerkki Fordin ja Chevroletin jälkeen.
Asterix ja Caesarin laakeriseppele
Asterix ja Caesarin laakeriseppele on 17. Suomessa ilmestynyt Asterix seikkailee -sarjan albumi, joka ilmestyi Ranskassa vuonna 1972, ja Suomessa 1974. Jatkosarjana suomeksi sarja oli alkanut jo edellisenä vuonna Zoom-lehdessä tämän ensimmäisestä numerosta alkaen, ja albumi ilmestyi kun lehdessä oli enää yksi kahden sivun jakso julkaisematta. Albumi on painettu jo vuonna 1973.
Volvo
Volvo Suomessa
Sotien päätyttyä Volvo-kuorma-autojen tuonti alkoi uudelleen vuonna 1946 ja linja-auton alustojen tuonti seuraavana vuonna. Niitä ei kuitenkaan tuontisäännöstelyn vuoksi saatu kysyntää vastaavasti. Kuitenkin vuosina 1947–1949 rekisteröitiin jo 356 uutta Volvo-linja-autoa, mikä oli enemmän kuin vuosina 1945–1949 rekisteröityjen uusien Sisu-linja-autojen määrä, 319 kappaletta. Linja-autoliiton jäsenyrityksilleen vuonna 1953 tekemään kyselyyn vastanneista 44 prosenttia ilmoitti eniten haluamakseen merkiksi Volvon. Kuorma-autojen ja linja-auton alustojen tuontisäännöstely purettiin vuonna 1957, minkä jälkeen tie oli auki Volvolle ja sen pahimmalle kilpailijalle, toiselle ruotsalaiselle Scania-Vabikselle varsinkin linja-automarkkinoilla.
Aymeric Laporte
Seurajoukkueura
Laporte siirtyi Englannin Valioliigan Manchester Cityyn 58,5 miljoonan punnan siirtosummalla tammikuussa 2018. Hän pelasi kevätkaudella yhdeksän valioliigaottelua Cityn voittaessa sarjan mestaruuden. Seuraavalla kaudella hän pelasi 35 sarjaottelua, yhtä vaille kaikki aloituskokoonpanossa, Cityn voittaessa jälleen Valioliigan mestaruuden. Hänet valittiin Valioliigan kauden joukkueeseen. Hän oli voittamassa Citylle myös FA-cupia, Liigacupia (jossa tosin pelasi vain 45 minuuttia) ja Community Shieldiä. Mestarien liigassa hän oli avauskokoonpanossa Cityn kaikissa kymmenessä ottelussa.
Asterix ja Caesarin laakeriseppele
Sarjan käsikirjoitti René Goscinny, ja piirsi Albert Uderzo. Tarina sisältää juopottelua ja ihmisten orjuutusta, ja on tähän mennessä ilmestyneistä Asterix-sarjan lehdistä kaikkein eniten aikuisille tarkoitettua materiaalia sisältävä.
Volvo
Volvo Suomessa
Volvo oli Suomessa pitkään huomattavasti yleisempi kuorma- ja linja-autona kuin henkilöautona, koska henkilöautojen saanti Ruotsista oli toisen maailmansodan jälkeisinä vuosina hyvin vaikeaa valuuttapulan vuoksi. Volvon suurikokoisia henkilöautoja oli kuitenkin jonkin verran käytössä takseina.
Aymeric Laporte
Seurajoukkueura
Kaudella 2019–2020 Laporte kärsi polvivammasta ja pelasi Valioliigassa vain 15 ottelua. Seuraavalla kaudella hän pelasi 16 liigaottelua Cityn voittaessa mestaruuden. Liigacupissa hän pelasi kolme ottelua, myös voitokkaan loppuottelun. Mestarien liigassa hän pelasi neljässä ottelussa, ei kuitenkaan tappiollisessa finaalissa. Kaudella 2021–2022 hän pelasi 33 valioliigaottelua ja viimeisteli neljä maalia Cityn voittaessa jälleen mestaruuden. Mestarien liigassa hän pelasi yhdeksän ottelua. Kaudella 2022–2023 hän pelasi Cityn triplamestarijoukkueessa 12 ottelua Valioliigassa, neljä ottelua Mestarien liigassa ja viisi peliä FA Cupissa.
Asterix ja Caesarin laakeriseppele
Tarinan juoni lyhyesti
Aladobix on Smirgelinen, Asterixin, ja Obelixin kanssa Parisiumissa Smirgelinen veljen, Homeopatixin vieraana. Aladobix juo itsensä humalaan Obelixin tavoin, ja pöyhkeä Homeopatix mahtailee sillä, kuinka hän on menestynyt elämässään, ja kuinka rikas hän on. Aladobix kiihtyy tästä, ja lupaa hänelle, että hän aikoo valmistaa muhennoksen Caesarin laakeriseppeleestä. Selvinpäin olevat vieraat estelevät häntä, mutta Homeopatix suostuu tähän. Obelix myös, onhan hän syvässä humalassa.
Volvo
Volvo Suomessa
Esimerkiksi vuoden 1955 alussa rekisterissä oli 2 570 Volvo-kuorma-autoa, mutta vain 440 Volvo-henkilöautoa. Vuoden 1960 alussa Volvo-henkilöautoja oli rekisterissä vajaat 1 500, mutta tuontisäännöstelyn purkamisen ansiosta niiden määrä kasvoi siinä määrin, että vuoden 1969 lopussa Volvo oli jo seitsemänneksi yleisin henkilöautomerkki lähes 24 000 autolla. Myös vuoden 1988 lopussa Volvo oli henkilöautotilaston seitsemännellä sijalla, kun Volvo-henkilöautoja oli rekisterissä 115 936 kappaletta. Vuonna 1981 Volvo 240-sarja oli Suomen eniten rekisteröityjen henkilöautomallien tilastossa 10. ja Volvo 340-sarja 14. sijalla. Samana vuonna Volvo-kuorma-autoja rekisteröitiin 1 295 ja linja-autoja 287 kappaletta. Rekisteröityjen henkilöautomerkkien tilastossa Volvo oli kahdeksannella sekä kuorma- ja linja-automerkkien tilastossa ensimmäisellä sijalla.
Aymeric Laporte
Maajoukkueura
Laporte on pelannut Ranskan alle 17-, 18-, 19- ja 21-vuotiaiden maajoukkueissa. Alle 17-vuotiaiden joukkueen kanssa hän osallistui vuoden 2011 EM- ja MM-kilpailuihin. Hän saavutti alle 19-vuotiaiden EM-hopeaa 2013. Toukokuussa 2021 Laporte sai Espanjan kansalaisuuden sekä luvan edustaa Espanjan maajoukkuetta.
Asterix ja Caesarin laakeriseppele
Tarinan juoni lyhyesti
Asterix ja Obelix menevät Roomaan, ja hakeutuvat orjiksi päästäkseen Caesarin palatsiin, koska Caesarin sotilaat ovat eri luokkaa kuin heidän kotiseutunsa, he eivät pääsisi niin helposti vartijoiden ohitse. He joutuivat vahingossa väärään palatsiin töihin, ja yrittävät päästä sieltä pois ilman, että heidät leimattaisiin paenneiksi orjiksi, jolloin heidän mahdollisuudet vielä päästä Caesarille töihin, pysyisivät. He alkavat meluta ja kehittää kaikenlaisia pahanmakuisia ruokia saadakseen potkut, mutta aina tietyllä tavalla tämä onkin palatsissa asuvalle perheelle ainoastaan hyvä asia. Myöhemmin roomalaiset sotilaat piirittävät heidät, mutta Obelix haluaa murskata heidät. Asterix pyytää Obelixia odottamaan, ja haluaa tietää mitä heillä on asiaa. Asterix ja Obelix joutuvat oikeuteen, mutta saavat puhuttua itsensä läpi; he haluavat joutua kuolemantuomioon, joka toteutettaisiin Circus Maximuksessa, koska Caesar tulisi katsomaan heidän teloitustaan. He täten joutuvat sirkukseen, mutta käy ilmi, ettei Caesar olekaan paikalla. He karkaavat sirkuksesta. Myöhemmin he menevät kapakkaan, jossa istuu henkilö, joka voisi ehkä auttaa heitä. Seuraavana aamuna he vaihtavat nopeasti Caesarin laakeriseppeleen valeseppeleeseen, ja saavat siis haltuunsa oikean seppeleen.
Volvo
Volvon kokoonpanoa Suomessa
Volvo-Auton korjaamolla Helsingin Sturenkadulla rakennettiin vuonna 1952 puurunkoiset korit kolmelle Volvo PV 445 Duett -alustalle. Henkilöautojen tuontisäännöstelyn jatkuessa rakennettiin 1960-luvun alussa saman mallin alustoille sarja farmariautoja Wihuri-yhtymän omistamilla Teijon tehtailla Perniössä. Autot rekisteröitiin pakettiautoina, joista ne voitiin lyhyen käyttöajan jälkeen muuttaa henkilöautoiksi ilman veroseuraamuksia asentamalla niihin takaistuin. Tiedot Teijossa valmistuneiden Volvo Duett -autojen määrästä ovat ristiriitaisia: muistikuvien mukaan autoja tehtiin 40–50 kappaletta, alustojen tuonti- ja muiden tilastotietojen mukaan lukumäärä oli 25.
Aymeric Laporte
Maajoukkueura
Laporte pelasi Espanjan maajoukkueessa ensimmäisen kerran kesäkuussa 2021 ystävyysottelussa Portugalia vastaan. Samassa kuussa alkaneissa EM-kilpailuissa hän pelasi avauskokoonpanossa välieriin edenneen Espanjan kaikissa kuudessa ottelussa. Alkulohkon päättäneessä 5–0-voitossa Slovakiasta hän teki joukkueensa toisen maalin. MM-kilpailuissa 2022 hän pelasi täyden ajan kolmessa Espanjan ottelussa.
Asterix ja Caesarin laakeriseppele
Tarinassa esiintyneet hahmot
Tarinassa esiintyneet hahmot esiintymisjärjestyksessään.
Volvo
Volvon kokoonpanoa Suomessa
Teijon tehtailla koottiin 1950- ja 1960-luvuilla Volvo-linja-autojen alustoja Ruotsista toimitetuista rakennussarjoista. Korit autoihin tehtiin Wiiman tehtaalla silloisessa Helsingin maalaiskunnassa.
Asterix ja Caesarin laakeriseppele
Muilla kielillä
Tarina on myös käännetty Stadin slangille nimellä Kessen rehukotsa
Volvo
Liiketoiminta-alueet
Volvo-konsernin liiketoiminta-alueita ja samalla AB Volvon tytäryhtiöitä ovat:
Nuorisotakuu
Nuorisotakuu on vuoden 2013 alussa Suomessa voimaan tullut nuorten yhteiskuntatakuu, jossa alle 25-vuotiaalle työttömälle ja alle 30-vuotiaalle vastavalmistuneelle taataan kolmen kuukauden kuluessa töitä, koulutusta tai muita työllistymistä auttavia tukitoimia.
Hallituksen tavoitteena on, että 2010-vuosikymmenen loppuun mennessä 20–24-vuotiaista yli 90 prosentilla on perusasteen jälkeinen tutkinto.
Nuorisotakuun kokeilu aloitettiin vuonna 1981, kun 13 miljoonaa markkaa osoitettiin nuorten yhteiskuntatakuun kokeiluun. Määriteltiin, että kunnan on tarjottava työ- tai harjoittelupaikka yli kolme kuukautta työttömänä olleelle nuorelle. Kokeilu liittyi niin sanottuun Rinteen mallin mukaisiin aktiivisiin työllistämistoimiin.
Hankkeeseen liittymätön samanniminen yhdistys kerää yksityishenkilöiltä rahaa puhelimitse. Yhdistys väittää tekevänsä yhteistyötä opetusministeriön kanssa, mikä ei pidä paikkaansa. Samoin se väittää tekevänsä yhteistyötä työ- ja elinkeinotoimiston palveluiden kanssa, mikä on myös perätön väite. Yhdistyksen palkanmaksu takkuaa, ja entiset työntekijät kertovat ongelmista.
Charlene de Carvalho-Heineken
Charlene Lucille de Carvalho-Heineken (s., Amsterdam, Alankomaat) on hollantilainen, Lontoossa asuva perijätär, yritysjohtaja ja miljardööri.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 86. rikkaimmaksi ihmiseksi ja 10. rikkaimmaksi naiseksi. Tuolloin hänen tai hänen perheensä varallisuudeksi arvioitiin oli 15,8 miljardia dollaria.
Charlene de Carvalho-Heineken koulutukseltaan Leidenin yliopistosta valmistunut oikeustieteen tohtori. Hän on naimisissa juristi, lapsinäyttelijä ja olympiahiihtäjä Michel de Carvalhon kanssa; Michel on Charlenen ohella panimoyhtymän hallituksen jäsen ja toimeenpaneva johtaja. Viiden lapsen äiti. Lapsista Alexander Alfred Charles de Carvalho (s.1984) työskenteli myös panimoalan johtajana ja toimi panimoyhtymän hallituksessa.
Johan Olai Pictorius
Johan Olai Pictorius (noin 1590 Turku – 1643 Kemi) oli suomalainen pakanallisten saamelaisten käännyttäjänä tunnettu kirkkoherra.
Pictoriuksen isä oli turkulainen porvari, maalari ja talonomistaja Olof (Olav) Pictorius (k. 1623). Pictorius opiskeli nähtävästi Uppsalan yliopistossa. Hän toimi vuodesta 1629 alkaen Kalajoen kappalaisena ja vuodesta 1630 Kemin kirkkoherrana.
Kemin kirkkoherrana Pictorius teki ahkerasti tarkastusmatkoja Kemin Lappiin. Näillä matkoilla hän pyrki kovin ottein hävittämään pakanallisuuden saamelaisten keskuudesta muun muassa tuhoamalla noitarumpuja ja kastamalla lapsia. Pictoriuksen toiminnasta tehtiin valituksia, ja hän joutui tekemään selvityksen toiminnastaan Nyköpingiin 1640 valtiopäiville kokoontuneelle pappissäädylle. Lopulta Turun tuomiokapituli ratkaisi asian kehottamalla Pictoriusta ”seurustelemaan sävyisästi lappalaisten kanssa” ja välttämään pelottelua, mihin Pictorius suostui.
Tuomo Itkonen on kertonut Pictoriuksesta kirjassaan Keminlapin apostolit J. Pictorius, E. Fellman ja G. Tuderus: piirteitä 1600-luvun lapinlähetyksestä (Lapin sivistysseura, Helsinki 1945).
Pictorius oli naimisissa Margareta Persdotter Arctophilaciuksen (n. 1605–1660) kanssa. Heidän poikansa Petter Pictorius (k. 1672) toimi Uudenkaarlepyyn kappalaisena ja tytär Susanna Pictorius (1620–1697) oli naimisissa Kajaanin linnan päällikkönä toimineen majuri Johan Forsmanin (k. 1683) kanssa.
Jason Lee
Jason Michael Lee (s. 25. huhtikuuta 1970 Orange, Kalifornia, Yhdysvallat) on yhdysvaltalainen näyttelijä ja entinen ammattilaisskeittaaja eli rullalautailija. Lee näytteli televisiosarjassa Kovan onnen kundi (2005–2009)  pääosan. Huomattava rooli hänellä oli elokuvan puolella Melkein julkkiksen rock-laulajan roolissa. Hän näytteli myös yhtä pääosista Tom Cruisen kanssa elokuvassa Vanilla Sky.
Skeittaajana Lee kilpaili 1980- ja 1990-lukujen vaihteessa erittäin menestyksekkäästi. Hän on osaomistaja rullalauta-yhtiö Stereo Skateboardsissa, jota hän on ollut perustamassa. Yhtiö muun muassa tukee rullalautaurheilua.
Yksityiselämä
Jason Lee keräilee taidetta. Lee on entisen vaimonsa mukaan skientologi.
Adenovirukset
Adenovirukset (Adenoviridae) on sekä ihmisessä että eläimissä elävien virusten heimo. Ne ovat saaneet nimensä kitarisojen eli adenoidien mukaan, joista virus on ensimmäisenä eristetty. Adenovirus on vaipaton DNA-virus, joka on halkaisijaltaan noin 82 nanometriä. Viruksen DNA replikoidaan sen infektoiman solun tumassa, ja proteiinisynteesi tapahtuu solulimassa. Syntetisoidut proteiinit kuljetetaan tumaan, jossa virus kootaan. Adenovirus kestää happamia ja emäksisiä olosuhteita, joten se säilyy ehjänä ruuansulatuskanavassa, jätevedessä ja uima-altaissa.
Ihmisen adenovirus-perheeseen kuuluu yli 50 erilaista serotyyppiä, jotka voivat aiheuttaa infektioita useissa eri elimissä, kuten keuhkoissa, hengitysteissä, silmissä, virtsarakossa, suolistossa ja maksassa. Adenovirukset voivat aiheuttaa infektioita myös sydämessä.
vasen|pienoiskuva|150px|Tietokoneella tehty kuva adenoviruksen rakenteesta.
Adenovirukset aiheuttavat muun muassa lasten nielutulehduksia, flunssaa, silmä- ja hengitysteiden tulehduksia. Noin viisi prosenttia alle nelivuotiaiden lasten hengitystieinfektioista on adenoviruksen aiheuttamia.
Adenovirus aiheuttaa oireina oksentelua, kuumetta, löysää ulostetta ja flunssaa. Elimistön nestetasapaino on kovilla varsinkin pienillä vauvoilla. Adenovirus on melko lailla rotaviruksen kaltainen tauti. Ripulointi saattaa kestää useita viikkoja.
Sixten Larsson
Sixten Larsson (31. heinäkuuta 1918 – 3. helmikuuta 1995) oli ruotsalainen aitajuoksija, jonka paras saavutus oli EM-hopea vuoden 1946 Oslon EM-kisojen 400 metrin aidoissa. Sixten Larssonin urheilu-ura ajoittui 1940-luvulle. Hän edusti uransa aluksi IFK Boråsia, sitten vuoden 1942 IK Vikingeniä ja sen jälkeen jälleen IFK Boråsia.
Larsson aloitti Ruotsin mestaruuskautensa 400 metrin aidoissa vuonna 1940 ja voitti sen jälkeen vielä neljä mestaruutta vuoteen 1944 asti. Hän juoksi 23. elokuuta 1943 Tukholmassa Ruotsin ennätykseksi ajan 52,4. Vuodesta 1946 tuli Larssonille menestyksekäs, sillä hän otti EM-hopeaa Ruotsin ennätysaikaa sivuten 52,4 Suomen Bertel Storskrubbin voittaessa ajalla 52,2 ja pronssin mennessä maanmiehelle ja tulevalle olympiamitalisti Rune Larssonille. Larssonin ura päättyi 1946 eli hänen uralleen ei toisen maailmansodan vuoksi yhtään olympiakisoja - kisat 1940 ja 1944 oli jouduttu sodan vuoksi perumaan. Uransa jälkeen hänet nimettiin yleisurheilusaavutustensa johdosta yleisurheilun Stora grabbariksi numerolla 100.
Jelenia Góra
Jelenia Góra oli vuosina 1975–1998 Jelenia Góran voivodikunnan hallinnollinen keskus. pienoiskuva|vasen|Chojnik-linna. Sobieszów on vuoristokylä kaupungin lähellä. Siellä sijaitsee Chojnik-niminen linna (Kynast-linna), joka kuului 1300-luvulta lähtien sleesialaiselle Schaffgotsch-suvulle. Saksaksi linnan nimi on Hermsdorf unterm Kynast. Jelenia Góra oli vuosisatojen ajan tekstiilinvalmistuksen keskus, mutta ala taantui 1700-luvulla.
Jelenia Góran yhteistyökaupungit:
Aiheesta muualla
pienoiskuva|vasen|800px|Jelenia Goran panoraama kuvattuna Szybowcowa-vuorelta.
RecordTV
RecordTV on brasilialainen televisiokanava, joka perustettiin 27. syyskuuta 1953. RecordTV on Grupo Recordin omistuksessa.
Minka Kuustonen
Minka Kuustonen (s. 24. elokuuta 1985 Helsinki) on suomalainen näyttelijä. Hän on näytellyt teatterissa, elo­kuvissa sekä televisio­sarjoissa. Kuustonen opiskeli Tampereen yli­opiston näyttelijän­työn laitoksella, josta hän valmistui teatteri­taiteen maisteriksi keväällä 2011.
Ura
Kuustonen on helsinkiläinen freelance­näyttelijä ja näyttelee muun muassa Suomen Kansallis­teatterissa, jossa hän on näytellyt näytelmissä Patriarkka, Franken­stein, Saiturin joulu, Kuningas kuolee ja Persona.
Kuustonen näytteli yhden kolmesta pää­osa­roolista 1. elo­kuuta 2014 ensi-iltaan tulleessa Inari Niemen ohjaamassa elo­kuvassa Kesäkaverit, jossa hänen iso­siskonsa näytteli toista pää­osa­roolia. Minka on esiintynyt sarjoissa Sata lasissa ja Kansan mies. Vuonna 2014 hänet nähtiin muun muassa sarjoissa Raja, Nymfit, Klikkaa mua ja Tellus. Alku­vuonna 2017 Kuustonen oli näyttelijänä MTV3:n viihde­ohjelmassa Putous.
Näyttelijän­työn lisäksi Kuustonen on myös toiminut käsi­kirjoittajana ja osana työ­ryhmää elo­kuvassa Wendy and the Refugee Neverland.
Yksityiselämä
Kuustosen isä on muusikko Mikko Kuustonen ja iso­sisko näyttelijä Iina Kuustonen sekä serkku koomikko Sami Hedberg. Hänen entinen avo­puolisonsa oli näyttelijä Aku Sipola. Kuustosella ja Sipolalla on helmi­kuussa 2018 syntynyt poika.
Marras­kuussa 2010 Kuustonen joutui pakenemaan asunnostaan kerros­talon ullakolta tulipaloa, joka syttyi saman talon ala­kerrassa sijainneessa ravintolassa Tampereen keskustassa. Palossa sai surmansa kolme ja loukkaantui neljä ihmistä. Kuustosen asunto kärsi savu­vahinkoja osana pizzeria Julietin tuhopolttoa, jossa kuoli kolme ihmistä.
Kaukovalvontatutka
thumb|OTH-tyyppinen kaukovalvontatutka-asema Kaukovalvontatutka on pitkille, yli 300 km:n valvontaetäisyyksille tarkoitettu lennonvarmistuksen tai ilmapuolustuksen tutka. Ilmakehän vaimennusominaisuuksien vuoksi se käyttää matalaa 3 GHz:n taajuutta (10 cm:n aallonpituus) tai 1 GHz:n taajuutta (30 cm:n aallonpituus). Niitäkin rajoittaa maanpinnan kaarevuus ja tutkasäteen eteneminen ilmakehässä tyypillisesti maanpinnan kaarevuutta loivemmin. Maalin on oltava korkealla, jos se on kaukana.
Kevin Poulin
Kevin Bureau-Poulin (s. 12. huhtikuuta 1990 Montreal, Quebec) on kanadalainen jääkiekkoilija, pelipaikaltaan maalivahti.
Seurajoukkueura
Ennen ammattilaisuraansa Poulin pelasi juniorikiekkoa QMJHL-junioriliigan Victoriaville Tigresissä. Hän on Islandersin viidennen kierroksen varaus vuodelta 2008.
Kaukovalvontatutka
Suomen puolustusvoimien kaukovalvontatutkana on nykyään Thomson TRS 22XX. Tämä tutkatyyppi kykenee havaitsemaan lentäviä laitteita 500 kilometrin päästä, mutta sillä on äärietäisyydellä runsaan kymmenen kilometrin alapuolinen katvealue, joka johtuu maan kaarevuudesta. Tutka on kolmiulotteinen (3D-tutka) eli se kykenee suunnan lisäksi ilmoittamaan myös lentokorkeuden. Samassa laitekompleksissa on myös toisiotutka.
Kevin Poulin
Maajoukkueueura
Poulin kuului pronssia saavuttaneeseen Kanadan olympiajoukkueeseen Pyeongchangissa 2018.
Tauno Saukkonen (kenraalimajuri)
Tauno Sakari Saukkonen (15. elokuuta 1906 Savonlinna – 12. huhtikuuta 1968 Helsinki) oli suomalainen sotilas pioneeriaselajissa, arvoltaan kenraalimajuri 1961.
Saukkonen valmistui Kadettikoulusta 1929 ja Sotakorkeakoulusta 1939 (ye-upseeri 1940). Hän palveli nuorempana upseerina Karjalan kaartin rykmentissä 1929–1934 sekä kouluttajana Taistelukoulussa 1934–1938. Hän toimi toimistoupseerina pääesikunnassa linnoitusten suunnittelutehtävissä talvi- ja jatkosodassa 1939–1946. JR 8:ssa hän toimi pataljoonankomentajana 1946–1948. Kouluttajana hän työskenteli 1948–1949 Reserviupseerikoulussa ja Taistelukoulussa 1949–1951. Pääesikunnan liikekannallepanotoimiston päällikkönä Saukkonen palveli 1952–1954. Operaatio-osaston päällikkönä hän oli 1954–1955 ja järjestelyosastossa 1955–1958. Joensuun sotilaspiiriä hän johti 1958–1959. Pohjois-Suomen sotilasläänin komentajana Saukkonen toimi 1960–1961. Vuodesta 1961 hän oli pääesikunnan pioneeripäällikkö ja pioneeritarkastaja.
Ylennykset: reservivänrikki 1927, vänrikki 1929, luutnantti 1931, kapteeni 1938, majuri 1941, everstiluutnantti 1946, eversti 1954, kenraalimajuri 1961.
Lucky Street
Lucky Street on Kojon toinen studioalbumi, joka julkaistiin vuonna 1980.
Albumi oli Suomen listaykkösenä kaksi viikkoa kesäkuussa 1980. Albumi saavutti kultalevyrajan ja myi yhteensä 25 000 kappaletta.
Levy julkaistiin Suomessa Dig It -levymerkillä vinyylilevynä ja C-kasettina. Albumi julkaistiin myös Saksassa vinyylilevynä Polydorin toimesta.
Kappaleet
Kaikki kappaleet säveltänyt ja sanoittanut Jim Pembroke sekä sovittaneet Kassu Halonen ja Kojo, ellei toisin mainita.
Bamse ja rosvokaupunki
Bamse ja rosvokaupunki on vuonna 2014 ensi-iltansa saanut ruotsalainen piirroselokuva, joka perustuu Rune Andréassonin Bamse-sarjakuviin.
Iowa Wolves
Iowa Wolves on koripalloseura Iowan Des Moinesista. Se pelaa D-liigassa ja toimii NBA-seura Minnesota Timberwolvesin farmijoukkueena.
Tammikuussa 2017 julkistettiin silloisen Iowa Energy -joukkueen myynti Minnesota Timberwolvesin organisaatioon ja nimenvaihdoksesta Iowa Wolvesiksi kaudesta 2017–2018 alkaen. Samalla joukkueen yhteistyö Memphis Grizzliesin kanssa päättyi.
Luettelo Japanin rautatieyhtiöistä
Tämä on luettelo Japanin rautatieyhtiöistä. Kolmannen sektorin liikennöitsijät, puoliksi julkiset ja puoliksi yksityiset, on kirjoitettu kursiivilla.
Suuret yksityiset rautatieyhtiöt
16 merkittävintä yksityistä rautatieyhtiötä, joista käytetään japaniksi termiä ōte-shitetsu.
Keskisuuret yksityiset rautatieyhtiöt
Kuusi keskisuurta yksityistä rautatieyhtiötä, joista käytetään japaniksi termiä jun’ōte-shitetsu.
Pienet rautatieyhtiöt ja kolmannen sektorin rautatiet
Luetteloitu pohjoisesta etelään prefektuurin mukaan.
Northern Kings
Northern Kings on suomalainen, vuonna 2007 perustettu sinfonista metallimusiikkia esittävä lauluyhtye.
Yhtyeen jäseniä ovat Marko Hietala (ex-Nightwish, Sinergy, Tarot, Sapattivuosi), Tony Kakko (Sonata Arctica), Jarkko Ahola (Teräsbetoni, AHOLA, ex-Dreamtale) ja Juha-Pekka Leppäluoto (Charon, Harmaja). Ensilevyllään yhtye esittää kasarihittien heviversioita. Ensisinglenä 26. syyskuuta 2007 julkaistiin versio Tina Turnerin kappaleesta "We don't need another hero".
Yhtyeen ensimmäinen albumi Reborn julkaistiin 31. lokakuuta 2007. Metallin eri tyylit vaihtelevat kappaleiden välillä, mutta varsinaisesti tyyli on sinfonista metallia. Projektin suunnitteluvaiheessa siitä käytettiin humoristisia nimiä Helldivo ja Killdivo (vrt. Il Divo).
Northern Kings esiintyi ensimmäisen kerran suurelle yleisölle Radio Rock Finlandia -tapahtumassa, Helsingissä 5. joulukuuta 2007 ilman Marko Hietalaa. Yhtyeelle jaettiin esiintymisen jälkeen kultalevyt Reborn -albumin myytyä kultaa Suomessa. Myöhemmin yhtye nähtiin yhdessä elokuussa 2010 Helsingin Tavastialla sekä Kemissä Satama Open Airissa. Yhtye palasi tauolta vuonna 2022 ja nähtiin kesällä lauteilla mm. Tuska-festivaaleilla.
Yhtye julkaisi toisen pitkäsoittonsa Rethroned 19. marraskuuta 2008.
Legio X Fretensis
pienoiskuva|Kirjoitus " LEG X FRI " (Legio X Fretensis) [[Abu Ghosh, Israel.]] pienoiskuva|Kirjoitus " LEGXF " (Legio X Fretensis), kaiverrettuna kiveen [[Jerusalemissa.]]
Legio X Fretensis oli roomalainen legioona. Octavianus perusti sen vuosina 41-40 eaa. riehuneen sisällissodan takia. Legioonan tunnukset olivat härkä, laiva, roomalaisten meren jumala Neptunus ja villikarju.
20 eaa. legioona oli Juudean provinssissa, josta se myöhemmin siirrettiin Syyriaan.
Vuonna 58 Fretensis otti osaa Parthian sotaan komentajanaan Gnaeus Domitius Corbulo ja ensimmäisessä juutalaissodassa 66-73 se taisteli juutalaiskapinallisia vastaan ja osallistui muun muassa Jerusalemin piiritykseen ja Masadan vuorilinnoituksen valtaamiseen. Legioona taisteli myös Toisessa juutalaissodassa vuosina 132-135.
Legioona katoaa lähteistä vuonna 410.
Kohdepiste
thumb|Kohdepisteitä [[Garminin GPS-navigointilaitteessa.]] Kohdepiste (myös kiinnostava paikka tai POI-piste (, "kiinnostuksen kohteena oleva piste") tarkoittaa tiettyä pisteenä määriteltyä sijaintia, jota koskeva tieto voi olla jotakin tarkoitusta varten hyödyllinen tai kiinnostava. Tällaisia pisteitä voi olla esimerkiksi leirintäalueet, hotellit ja huoltoasemat satelliittinavigointilaitetta käytettäessä. Laitteen ohjelmistossa on usein tietokanta kartan kattaman alueen palveluista kuten huoltoasemista, hotelleista tai automaattisista nopeusvalvontakameroista.
Kohdepisteitä eli POI-tiedostoja ylläpidetään aktiivisesti monella eri internetissä olevalla palvelusivustolla, sen lisäksi että erillisistä GPS-navigaattoreista (sen muistikortillä) löytyy yleensä POI-pisteistä laadittu yhden tiedoston tietokanta, jota käyttäjä voi myös itse päivittää.
Platonove
Platonove on kylä Ukrainassa Odessan alueen Krasni Oknyn piirissä. Asukkaita Platonovessa on 37 ja kylän pinta-ala on 0,028 km². Kylä on perustettu vuonna 1840.
Platonove sijaitsee Ukrainan lounaisosassa lähellä Moldovan rajaa ja kylän lähistöllä onkin kansainvälinen rajanylityspaikka. Ukrainan valtatie M13, joka on osa eurooppatietä , kulkee kylän läpi.
Ipanoiden platta
Ipanoiden platta on HattiWatit -yhtyeen neljäs äänite ja toinen pitkäsoitto. Levy julkaistiin vuonna 2002 ja se sisältää 16 uutta lastenlaulua. Levyltä löytyvä kappale ”Virvon siellä ja varvon täällä” sijoittui toiseksi valtakunnallisessa pääsiäislaulukilpailussa Riihimäellä 24.3.2002. Albumi sisältää myös valtakunnalliseen Vuoden uusi lastenlaulu 2000 -kilpailuun osallistuneen kappaleen ”Nenä valuu ja räystäät tippuu”. Se sijoittui televisioidussa finaalissa viidenneksi (3.9.2000 YLE-TV1). Kaikki levyn kappaleet ovat bändin omaa tuotantoa ja se äänitettiin vuoden 2002 lopulla Hyvinkäällä.
Kappale ”Virvon siellä ja varvon täällä” on mukana myös levyllä Pääsiäisnoidan keitokset.
Kappaleet
+Bonus: Virvon siellä ja varvon täällä - (säv. san. T. Ahonen)
Butalbitaali
Butalbitaali (5-allyyli-5-isobutyylibarbituurihappo) on barbituraatteihin kuuluva lääkeaine, jota käytetään yleensä osana analgeettisia yhdistelmälääkkeitä esimerkiksi asetyylisalisyylihapon ja kodeiinin kanssa. Kodeiiniin yhdistettynä butalbitaalia käytetään lihasjännityksestä johtuvan päänsäryn hoitoon.
Butalbitaalia myytiin Suomessa vuosina 1966-1991 lääkeyhtiö Sandozin valmistamana nimellä Optalidon, joka on särkylääke. Optalidon on yhdistelmälääke ja sisältää butalbitaalin lisäksi propyfenatsonia ja kodeiinia.
Yleisiä sivuvaikutuksia ovat huimaus, uneliaisuus, päihtyneisyys, pahoinvointi ja arviointikyvyn huomattava heikkeneminen. Butalbitaali on myös muiden barbituraattien tavoin sedatiivinen ja voimakkaasti addiktoiva lääkeaine.
Butalbitaalin biologinen puoliintumisaika veriplasmassa on noin 35 tuntia.
Butalbitaalin kemiallinen kaava on C11H16N2O3, moolimassa 224,256 g/mol, CAS-numero 77-26-9.
Tampereen murre
Tampereen murre on Tampereella puhuttu hämäläismurteiden sydänhämäläisiin murteisiin kuuluva suomen kielen murre. Peruspiirteiltään murre ei juuri poikkea muista hämäläismurteista, mutta siinä on muutamia sen niistä erottavia piirteitä.
Piirteet
Tampereen murre eroaa monella tavoin yleissuomalaisesta ääntämyksestä. Murteen tunnusmerkkejä ovat muun muassa yleiskielestä poikkeavat r, l ja muutamat diftongit. Kaksois-l lyhentyy muutamissa sanoissa kuten kylä (kyllä), täälä (täällä) ja siälä (siellä). Tampereen murteessa esiintyy usein persoonapronominien pikapuhemuodot mää ja sää, joita pidetään erityisen tamperelaisina, mutta ne eivät ole alun perin kuuluneet Tampereen seudun murteeseen. Kuka-, ketkä-merkityksiset pronominit lausutaan kuka ja kekä / kekkä.
Kielinäyte
Hilda Lammin (1873–1954) haastattelusta (vanhaa murretta): Se on nyp Pyynikin tori ja sillon sanottiin Plassiks että kun... siäl_oli semmonen kaakinpuu ''kun sanottiin, jossa annettiin selkään. Hevosmarkkinat Plassilla 1890-luvulla. No oli joku nainen sitte — oliko se varraastanus sittej jottain, en minä siittä ollus selvillä, tait tehnym mutta —sinnem meni ihmisiä nin kovin kattoon ja... Minä sanon kotona että: ”Minäkin menen” — mutta äiteni kiälsi sano että: ”Älä me! Älä mek kattoon sinne” että ”sää ruppeet huanostiv voimaan!” Mutta minä menin vaan ja... Minä näin sittek kun se oli sinne ylhäällep puuhun köytetty ja sitä hakattiin niin suurilla raipoilla — ja se huusi nin mahrottomasti!''
Uutta murretta: Joo kylä sillon ei ollu, ei ollum meinaam pulaa tosta kunka aika kuluu ei tarvinnuj jääräk kotiot ''telkkaria katteleen kun ei ollu, [joo] eikä palio ratioitakaa. Meilläkin ensimmäiner ratio vissiin oli kuv vanhemmat pojat meni töihin, soraj jäläkee, neljäkymmentäluvun alussa. Ja samatem polkupyärä tuli varmaan ensimmäinen, velipoika vanhempi osti kans tyäpalakoillaan, että määkis sitten opettelin ajaam miästempyärää siältä välistä, tankon alapualelta.''
MGR-1 Honest John
thumb|Douglas MGR-1 Honest John. MGR-1 Honest John on Yhdysvalloissa kehitetty maasta-maahan-ohjus, joka soveltuu taktisten ydinaseiden laukaisualustaksi. Ohjus on tyypiltään vapaastilentävä tykistöohjus, ja sen kehitti Redstone Arsenal Alabamassa, ja Douglas Aircraft Company, josta tuli myöhemmin osa Boeing-konsernia.
Honest Johnissa oli yksikärkinen ja fissiotyyppinen ydinräjähde. Sen suurin kantomatka oli noin 19 kilometriä. Ase laukaistiin 6×6 kuorma-auton lavetilta. Ohjuksen hyvin lyhyen kantaman seurauksena sen käyttö ydinräjähteellä varustettuna saattoi olla joissakin tapauksissa vaarallista omille joukoille.
Asetyypin koelaukaisut alkoivat vuonna 1951 ja käyttöönotto tapahtui kaksi vuotta myöhemmin. Ohjus voitiin varustaa kolmella eritehoisella W31-ydinkärjellä (2, 20 tai 40 kt TNT:tä) tai kemiallisella sariini-rypälepommilla, joka hajaantui tytärammuksiksi laukaisun jälkeen. Perinteisillä räjähteillä varustetun taistelukärjen omamassa oli 680 kilogrammaa, kun kemiallisen sariiniaseen toimintakärki oli jonkin verran kevyempi, painaen 564 kg. thumb|MGR-1 Honest John -rakettiaseen laukaisu.
Parannettu versio, MGR-1B, esiteltiin vuonna 1960. Siinä oli edeltäjäänsä jonkin verran pidempi kantomatka. Myöhemmin tämä asetyyppi korvattiin modernimmalla ja liikkuvammalla eli maastoutuskelpoisella Lance-ohjuksella.
Alex Hannum
thumb|Hannum vuonna 1969 Alexander Murray "Alex" Hannum (19. heinäkuuta 1923 – 18. tammikuuta 2002) oli yhdysvaltalainen koripalloilija ja koripallovalmentaja. Hän syntyi Los Angelesissa ja opiskeli Hamilton High Schoolissa sekä Etelä-Kalifornian yliopistossa.
Hannum pelasi ammattilaistasolla vuosina 1949–1957 ja toimi sen jälkeen useiden joukkueiden, kuten St. Louis Hawksin ja Philadelphia 76ersin, päävalmentajana.
Vuodesta 1998 Hall of Fameen kuulunut Hannum oli 2,01 metriä pitkä. Hän kuoli 78-vuotiaana San Diegossa, synnyinosavaltiossaan Kaliforniassa.
The Best of Kiss: The Millennium Collection, Vol. 2
The Best of Kiss: The Millennium Collection, Vol. 2 on KISS-yhtyeen 15. kesäkuuta 2004 julkaisema kokoelmalevy. Kokoelma sisältää ainoastaan Kissin 1980-luvun kappaleita.
Plan International
Plan International on kansainvälinen lastenoikeusjärjestö, jonka tarkoituksena on kehittyvien maiden lasten elinolosuhteiden parantaminen. Poliittisesti sitoutumaton järjestö edistää muun muassa lasten oikeuksien toteutumista. Plan parantaa erityisesti heikoimmassa asemassa olevien tyttöjen elämää ja suojelua ja edistää tasa-arvoa. Vuonna 2019 Planin kummitoiminnassa on mukana oli 1,2 miljoonaa lasta maailmanlaajuisesti. Suomessa kansainvälistä Plania edustaa Plan International Suomi. Plan International Suomen työn pääasiallisia rahoittajia ovat yksityiset, kummitoiminnan ja muiden lahjoitusten kautta mukana olevat ihmiset, ulkoministeriö, EU sekä yritykset.